สปาเกตตี (เพลง)

"**สปาเกตตี**" เป็นเพลงของเกิร์ลกรุปเกาหลีใต้เลเซราฟิมที่ร่วมร้องกับเจ-โฮป แร็ปเปอร์และนักร้องชาวเกาหลีใต้จากบีทีเอส ซึ่งเป็นเพลงจากอัลบั้มซิงเกิลแรกของกลุ่มที่มีชื่อเดียวกัน วางจำหน่ายโดยซอร์ซมิวสิกเมื่อวันที่ 24 ตุลาคม ค.ศ. 2025 พร้อมกับเพลงรอง "Pearlies (My Oyster Is the World)" เป็นเพลงแนวออลเทอร์นาทิฟป็อปและฟังก์ เนื้อเพลงเปรียบเทียบเลเซราฟิมกับเส้นสปาเกตตีที่ติดอยู่ระหว่างฟัน และไม่สามารถเอาเพลงของพวกเธอออกจากหัวได้

## เบื้องหลังและการวางจำหน่าย
ระหว่างอีซีเครซีฮอตทัวร์ในอเมริกาเหนือเมื่อเดือนกันยายน ค.ศ. 2025 เลเซราฟิมได้เปิดเผยว่าพวกเธอจะปล่อยเพลงใหม่ในเดือนตุลาคม กลุ่มได้โปรโมตการปล่อยอัลบั้มใหม่โดยการเปลี่ยนปกอัลบั้มบนแพลตฟอร์มสตรีมมิงด้วยภาพซอสมะเขือเทศกระเด็น และโพสต์วิดีโอลงในช่องยูทูบของพวกเธอชื่อ "นี่คือวิกฤตมะเขือเทศ" ซึ่งมีสมาชิกถือจานสปาเกตตีอยู่ วันที่ 29 กันยายน ซอร์ซมิวสิกประกาศว่าเลเซราฟิมจะปล่อยซิงเกิลอัลบั้มแรกของพวกเธอที่มีชื่อว่า *สปาเกตตี* ในวันที่ 24 ตุลาคม เริ่มเปิดให้สั่งจองซิงเกิลอัลบั้มล่วงหน้าในวันถัดมา

วันที่ 10 ตุลาคม ตัวอย่างการคัมแบ็ก "Eat It Up!" ได้ถูกปล่อยออกมาทางยูทูบ ซึ่งแสดงให้เห็นสมาชิกกำลังส่งสปาเก็ตตีในสถานที่ราวกับความฝันที่มีแสงสีสันสดใส ระหว่างวันที่ 13–16 ตุลาคม ได้มีการปล่อยภาพคอนเซ็ปต์สำหรับซิงเกิลอัลบั้มเวอร์ชันต่าง ๆ ได้แก่ Cheeky Neon Pepper (สมาชิกยืนอยู่หน้าฟู้ดทรัคโดยใช้สีนีออนสดใส), Knocking Basil (สมาชิกแต่งตัวเป็นพนักงานส่งอาหารถือกล่องอาหาร), Weird Garlic (สมาชิกถือผักในตลาดกลางแจ้ง) และ Compact Bites ตัวอย่างเพลงสำหรับเพลงไตเติลและเพลงรองได้ถูกปล่อยออกมาเมื่อวันที่ 17 ตุลาคม วันที่ 20 ตุลาคม มีการปล่อยทีเซอร์วิดีโอชื่อ "The Kick" ซึ่งยืนยันว่าเจ-โฮป สมาชิกของบีทีเอส จะร่วมร้องในเพลงไตเติลของอัลบั้มนี้ ในมิวสิกวิดีโอ เจ-โฮปสวมชุดคล้ายตัวละครจากภาพยนตร์เรื่อง*[[เดอะ เมทริกซ์ เพาะพันธุ์มนุษย์เหนือโลก 2199|เดอะ เมทริกซ์ ]]* เดินอยู่ใต้แสงไฟกระพริบ และจบลงด้วยการที่ทุกคนร้องเพลงท่อน "Eat it up" ด้วยกัน  ไฮไลต์เมดเลย์และรายชื่อเพลงได้รับการเผยแพร่เมื่อวันที่ 21 ตุลาคม และทีเซอร์มิวสิกวิดีโอสำหรับเพลงไตเติลได้รับการเผยแพร่เมื่อวันที่ 22 ตุลาคม ซิงเกิลอัลบั้มนี้วางจำหน่ายเมื่อวันที่ 24 ตุลาคม พร้อมกับมิวสิกวิดีโอเพลงไตเติล

## องค์ประกอบแปละเนื้อเพลง
"สปาเกตตี" เขียนและโปรดิวซ์โดย 13 (Score และ Megatone), "Hitman" Bang, Federico Vindver, Gian Stone และ Tobias Wincorn โดยมี เจ-โฮป, Anika Bennett, Elle Campbell, JBach, ฮอ ยุนจิน, Phil Leigh, Alex Jonathan Crofton Ball, Matt Holmes, ซากูระ และ Park Woo-hyun ร่วมเขียนเนื้อเพลง เพลงนี้ถูกอธิบายว่าเป็นเพลงแนวออลเทอร์นาทิฟและฟังก์ป็อป ที่มี "จังหวะที่ซับซ้อนและน่าติดใจ" ในเพลงนี้ เลเซราฟิมเปรียบตัวเองเหมือนเส้นสปาเกตตีที่ติดอยู่ระหว่างฟัน ด้วยเนื้อเพลงอย่างเช่น "อยากเอาออกไหม ทานให้อร่อยนะ" และ "เซราฟิมติดอยู่ในหัวคุณ" ในการถามตอบเกี่ยวกับการปล่อยเพลง ฮอ ยุนจินกล่าวว่า การทำงานในเพลงนี้เกิดขึ้นหลังจากการชนะครั้งแรกของเพลง "ฮอต" ของพวกเธอในรายการเพลง และคิดว่า "เหมือนกับเศษอาหารที่ติดอยู่ระหว่างฟัน บางทีเราอาจจะเข้าไปอยู่ในใจของสาธารณชนแล้วก็ได้" "สปาเกตตี" แต่งขึ้นในคีย์ B major และมีเทมโป 112 ครั้งต่อนาที

เพลงรอง "Pearlies (My Oyster Is the World)" เป็นเพลงดิสโก้ป็อปจังหวะสนุกสนาน ที่เลเซราฟิมแสดงความขอบคุณต่อแฟน ๆ ที่คอยอยู่เคียงข้างพวกเธอมาโดยตลอด ฮอ ยุนจิน ผู้ร่วมแต่งเพลงนี้อธิบายระหว่างการแสดงคอนเสิร์ตที่อีซีเครซีฮอตทัวร์ในอินช็อนว่า "เช่นเดียวกับกระบวนการกำเนิดของไข่มุก ฉันก็จะสร้างไข่มุกของตัวเองเช่นกัน" และเธอก็จะ "ปกป้องแฟน ๆ ที่อยู่กับ[เธอ] ตลอดกระบวนการนั้น" เธอยังกล่าวอีกว่า พวกเธอพลิกความหมายของเพลง "The World is My Oyster" จากอีพีแรกของพวกเธอ*[[เฟียร์เลส (อีพี)|เฟียร์เลส]]* (2022) จากการเป็นเจ้าของบางสิ่งบางอย่างด้วยพลังที่ไม่เกรงกลัว ไปสู่การตระหนักรู้ว่า "ภายในหอยนางรมตัวเล็ก ๆ ที่ฉันมีอยู่แล้วนั้น มีทุกสิ่งที่ฉันต้องการ" และแฟน ๆ ของพวกเธอก็คือหอยนางรมของพวกเธอ

## มิวสิกวิดีโอ
มิวสิกวิดีโอเพลง "สปาเกตตี" กำกับโดย Wontae Ko แสดงให้เห็นเลเซราฟิมกำลังเตรียมสปาเกตตีให้กับผู้ชมที่รอคอยอย่างใจจดใจจ่อ ซึ่งสื่อถึงวิธีการที่พวกเธอให้ความบันเทิงแก่ผู้คนผ่านทางดนตรี และเจ-โฮปก็โชว์ "การแร็ปแบบสบาย ๆ" ภายใต้แสงไฟที่กระพริบ พวกเธอแสดงท่าเต้น "โบกนิ้วไปมาและโยกไหล่" บนจานอาหาร โดยท่าทางต่าง ๆ สื่อถึงเนื้อเพลง "เส้นสปาเกตตีติดฟัน" โดยในการให้สัมภาษณ์กับ *[[Teen Vogue]]* อึนแช กล่าวว่า พวกเธอพยายามทำให้ชุดเหล่านั้นมีอารมณ์ความรู้สึกเดียวกันผ่าน "การเพิ่มองค์ประกอบและพื้นผิวต่าง ๆ" และในวิดีโอยังมีนักแสดงแดร็กชาวเกาหลีใต้ ได้แก่ Nana Youngrong Kim, Kyam และ RingRing ร่วมแสดงด้วย

## การร่วมงานกับ''ฟรายเดย์ไนท์ฟังกิน'''
วันที่ 3 มกราคม ค.ศ. 2026 เกมเข้าจังหวะ*[[ฟรายเดย์ไนท์ฟังกิน']]* ได้อัปเดตเพื่อเพิ่มเพลง "สปาเกตตี" ซึ่งเป็นส่วนหนึ่งของความร่วมมืออย่างเป็นทางการกับเลเซราฟิม ตัวละครหลักของเกมอย่าง บอยเฟรนด์และเกิร์ลเฟรนด์ กำลังแสดงเพลงร่วมกับเลเซราฟิม โดยที่เจ-โฮปไม่ได้ปรากฏตัวในฉากและเนื้อร้องของเขาก็ถูกร้องโดยบอยเฟรนด์แทน

## รางวัล
"สปาเกตตี" ได้รับรางวัลชนะเลิศอันดับหนึ่งในรายการ*[[อินกีกาโย]]* ของเกาหลีใต้จากตอนที่ออกอากาศเมื่อวันที่ 23 พฤศจิกายน ค.ศ. 2025

## รายชื่อเพลง

### หมายเหตุ
* "Pearlies (My Oyster Is the World)" ถูกเขียนในรูปแบบ "Pearlies (My oyster is the world)"
* *สปาเกตตี* ฉบับดิจิทัลยังมีเวอร์ชันที่ไม่มีคำหยาบของสี่เพลงแรก โดยจัดเป็นเพลงที่ 5-8

## ชาร์ต

### ชาร์ตประจำสัปดาห์

### ชาร์ตประจำเดือน

### ชาร์ตสิ้นปี

## การรับรอง

## ประวัติการวางจำหน่าย

## อ้างอิง

หมวดหมู่:เพลงของเลเซราฟิม
หมวดหมู่:เพลงในปี พ.ศ. 2568
หมวดหมู่:ซิงเกิลในปี พ.ศ. 2568
หมวดหมู่:เพลงภาษาเกาหลี
หมวดหมู่:ซิงเกิลในสังกัดไฮบ์
หมวดหมู่:เพลงฟังก์
หมวดหมู่:ซิงเกิลอันดับที่ 1 ออริกอนชาร์ต